
Trafika faklernejsistemo en Ĉeĥa Respubliko 

(la unua parto - altlernejoj) 

Zdenek, POLAK (CZ) 

Gravaj politikaj kaj soci-ekonomiaj ŝanĝoj en Eŭropo ne povis preter- 
pasi Ĉeĥoslovakion, kiu per paca formo disdividiĝis en du memstarajn 
ŝtatojn. 

Antaŭe, en komuna ŝtato Ĉeĥoslovakio, ekzistis ebloj studi trafikon kiel 
sciencon kaj koneksajn studobjektojn aŭ en Ekonomia altlernejo en 
Prago (VŜE), kie estis akcesora sekcio ĉe produktadekonomia fakultato 
"ekonomiko de direktado kaj ekonomio de trafiko kaj telekomunikado", aŭ 
en Trafika kaj telekomunika altlernejo en Zilina (VŜDS) en okcidenta 
Slovakio. En ĝi estis plurspecaj kaj plurformaj studobjektoj kaj studpro- 
gramoj pri ĉiuj speeoj de trafiko - fervoja, ŝosea, aera, urba ktp. 

Post divido de Ĉeĥoslovakio aperis problemo kaj neceso establi ian 
similan altlernejon en Ĉeĥio, ĉar Ekonomia altlernejo en Prago nuligis la 
sekcion kaj Trafika altlernejo en Zilina subite troviĝis en fremda lando. 
Dum internaj ŝanĝoj kaj transformado de industrio kaj ŝtat-ekonomiko 
devis okazi ankaŭ transformo de lernejsistemo. 

Ankaŭ aliaj altlernejoj devas transformiĝi tiel, ke iliaj programoj kaj 
finstudintoj respondu al novaj postuloj de merkata ekonomio. 

Estinta sistemo preferis kaj forte subtenadis pezan industrion kaj ankaŭ 
kemian industrion, kiuj ambaŭ gravas por amasa armilproduktado. Sed 
novaj kondiĉoj kaj merkata ekonomio postulas preskaŭ la malon. Subite 
grandegaj uzinoj kaj gigantoj por ferproduktado kaj kemia]oj estas 
senutilaj. Tial plu ne estas tioma bezono de fakuloj por tiuj ĉi brandoj de 
industrio kaj ekonomio. Altlernejoj devis esence ŝanĝi studplanojn por 
certigi al si perspektivon. En la sama tempo oni serĉis lokon por establi 
trafikan sekcion en Ĉeĥio. Fine plej favoraj kondiĉoj por tion realigi estis 
trovitaj en orientbohemia kemi-industria urbo Pardubice, kie troviĝas 
Kemi-teknologia altlernejo (VŜCHT). Nun tie aperas nova fakultato por 
trafiko. Kemi-teknologia aitlernejo, kiu antaŭe enhavis nur pure kemiajn 
sekciojn, ŝanĝas sian strukturon kaj studprogramon. 

En la studjaro 1994/95 estos eble en Kemi-teknologia altlernejo en 
Pardubice studi en tri fakultatoj, el kiuj nur unu restas pure kemia: kemi- 
teknologia, ekonomi-administra kaj trafika. La trafika fakultato portas 
nomon de la fama fervojlinia konstruisto, inĝeniero Johano Perner. 


Nun la strukturo kaj la enhavo de tiu ĉi altlernejo estas pli larĝa kaj 



ĝenerala kaj la nomo "Kemi-teknologia altlernejo" ne plu konvenas. Oni 
proponas ĝin ŝanĝi al nomo, kiu pli bone esprimu la novan enhavon, 
ekzemple al Teknika universitato. 

En ia trafika fakultato de Johano Perner eblas studi jenajn specialajn 
fakojn: 

a) direktado de trafiko (administrado, merkatado, logistiko) 

b) teknologion kaj regadon de trafiko (el teknologia vidpunkto) 

c) transportilojn 

d) trafikan infrastrukturon. 

Studformoj povas esti kelkformaj: normala kaj ekstera, (unuagrada 
bakalaŭra (3-jara, finstudinto ricevas titolon "bakalaŭro), mallongigite 
Bc) kaj inĝeniera (duagrada, pliaj du studjaroj, titolo Ing). 

Krom la tri fakultatoj en la altlernejo funkcias aparte. Instituto de fremdaj 
lingvoj, kiu por ĉiuj fakultatoj servas per instruado de mondlingvoj. 
Kvankam Esperanto ne estas oficiale akceptita, ĝi povos esti instruata 
almenaŭ en la formo nedeviga en studenta rondo. A1 tio kaj al la 
praktikado de internacia lingvo en la nova teknika universitato vi povas 
helpi per viaj petoj kaj demandoj pri informoj sendataj aJ la administracio 
de fakultatoj en Esperanto. 

Jen la adreso: Trafika fakuftato de Jan Perner, str. Studentska 84, CZ 
530 09 PARDUBICE, Ĉeĥa Respubliko (ĉeĥe: Dopravni fakulta Jana 
Pernera, Studentska ul. 84, CZ 530 09 Pardubice. Ĉeska republika). 



Sekurigado de traknivelaj pasejoj 

Henning HAUGE (DK) 

Enkonduko Ekde la komenco la trapasado de la ordinaraj vojoj kaŭzas problemojn 
kaj akcidentojn. Pro tio komprenebSe multaj teknlkistoj kaj aliaj dum ĉiuj 
jaroj multe okupas sin pri la sekurigado de tiuj pasejoj. Plej bone estus, 
se tute ne ekzistus traknivelaj pasejoj, sed ĉar tio estas nerealigebia 
propono, neniu ĝis nun faris tion. Aiia afero estas, ke eblas de tempo al 
tempo nuligi kelkajn el la plej malmulte uzataj, kaj tio ja en si mem 
malgrandigas ia riskojn de akcidentoj. 

Nombro de pasejoj 

Danaj Ŝtatfervojoj (DSB) havas entute 1786 traknivelajn pasejojn, el tiuj 
672 sur nuraj vartrajnaj linioj estas malmulte 

trafikataj. 1114 pasejoj estas privataj kaj ne sekurigitaj. Plej multaj tamen 
havas barierojn, kiujn la posedantoj mem fermas kaj malfermas. 489 el 
ili estas sur varlinioj. 339 estas sekurigitaj per avertaj signaliloj kun 
intermita ruĝa lumo kaj sonoriloj por la vojtrafiko. 261 estas sekurigitaj 
per duonaj barieroj, tio estas bariero trans duono de la vojo, kaj 100 
estas sekurigitaj per barieroj trans la tuta vojo. Krom la barieroj estas tie 
intermita ruĝa lumo kaj sonorilo. 

Akcidentoj En 1991 okazis entute 19 akcidentoj en trakniveiaj pasejoj, kaj 6 personoj 
mortis, 1 estis grave vundita kaj 8 malpli grave vunditaj. Se oni pli detale 
studas la ciferojn, oni devas konstati, ke la plej multaj akcidentoj okazas 
en !a pasejoj, kie estas nur avertaj signaliloj, kvankam multaj el la linioj, 
kie estas tiaj signaliloj, estas nemulte trafikataj. La ciferoj estas jenaj: 

2 akcidentoj en pasejoj kun barieroj trans la tuta vojo, 

5 akcidentoj en pasejoj kun duonaj barieroj, 

9 akcidentoj en pasejoj kun nur avertaj signaliloj, 

3 akcidentoj en pasejoj sen sekurigaj instalajoj. 

Se oni rigardas pii detale laraportojn pri iadiversaj akcidentoj, oni povas 
konstati, ke nur tre malofte teknikaj mankoj kaj ankaŭ tre malofte 
fervojistoj, ĉu lokomotivistoj, ĉu aliaj dejorantoj, kaŭzas akcidentojn en 
la traknivelaj pasejoj. Plej ofte akcidentoj estas kaŭzitaj per lafakto, ke 
aŭtomobilisto ne vidis la signalojn de la pasejo. Se oni rigardas !a ci- 
ferojn laŭ tiu vidpunkto, oni konstatas, ke el ĉiuj 19 akcidentoj en 1991 
estas 16 kaŭzitaj de aŭtomobiloj aŭ aliaj vojveturiloj. La plej oftaj estas 
personaŭtomobiloj, sed tio ne indikas, ke ŝoforoj de personaŭtoj estas 
malpli atentemaj ol aliaj veturilstirantoj. La fakto estas, ke estas multe pli 
da personaŭtoj ol da aliaj vojveturiloj. 

En la streboj por limigi la akcidentojn en la pasejoj kun avertaj signaliloj 



oni dum la lastaj 10 jaroj aldonis duonajn barierojn al entute 98 pasejoj. 

Krome oni daŭre plibontgas la eiektronikajn instata]ojn. 

Konstrukcio kaj funkcio de la instalaToj 

La pasejaj instalapj konsistas el jenaj komponantoj: 

antaŭavizaj kontaktiloj, 

funkciigaj kontaktiloj, 

malfunkciigaj kontaktiloj, 

pasejaj signaliloj {ev. kontrolsignaliloj), 

malordo-signaliioj, 

vojsignaliloj, 

bariero-lumiloj, 

sonoriloj, 

bariero por dekstra vojflanko (enveturbariero), 
bariero por maldekstra vojflanko (elveturbariero), 
barieroj por trotuaro, 
detektiloj por vojtrafiko, 
specialaj lumsignaliloj por piedirantoj, 
ekipa]o por ordinara funkciigo, 
kontraŭperturba kurentoinstala A jo, 
direkta unuo. 

Ne ĉiuj instala]oj enhavas ĉiujn komponantojn. 


Funkcimaniero 

La funkcimanieron de aŭtomata pasejinstala] o sur unutraka linio kun 
permesita rapido de 120 km/h, sen rilatoj al aliaj signalilinstalapj, pluraj 
trakoj ktp., oni povas mallonge priskribi jene: 

Dum la instala]o ne aktivas, ĝi estas en "normala pozicio". Tio signifas, 
ke sonoriloj ne sonoras, vojsignaliloj ne lumas, eventualaj barieroj estas 
levitaj, barierlumiloj ne lumas kaj la signalilo kaj la malordo-signalilo por 
la trajntrafiko montras flavan lumon, kio signifas, ke la pasejo ne estas 
sekurigita. 

Dum lafronto de trajno pasas lafunkciigan kontaktilon en la direkto al la 
pasejo, estas sendita elektra impulso al la centra direkta unuo de la 
pasejo, kiu tuj funkciigas lasonorilojn kaj la vojsignalilojn. Se lainstala]o 
havas barierojn, la barierlumiloj samtempe estas lumigitaj. La centra 
direkta unuo normale estas lokigita en ŝranko aŭ dometo apud la 
pasejo. 

Post proksimume 7 sekundoj da avizsonorado komenciĝas la mallevado 
de la dekstraj barieroj sur ambaŭ flankoj de la pasejo, kaj post ankoraŭ 
7 sekundoj malleviĝas la barieroj de la maldekstraj vojflankoj. 

Kiam la barieroj ekestas en maisupra pozicio ordinare malfunkcias la 
sonoriloj. 

Kondiĉe, ke ia kontrolcirkvito montras, ke la vojsignaliloj, barieroj kaj 
barierlumiloj funkcias ĝuste, mallumas la flavaj malordo-signaliloj, kaj 
blanka intermita lumo montras al la trajno, ke la pasejo estas sekurigita. 

Ekzistas du tipoj de maiordo-signaliloj. Unu havas nur du flavajn 
lanternojn, kaj la alta havas trian lanternon, kiu povas montri blankan 
intermitan lumon. Se estas eraro en la vojsignalila instalap, laflava lumo 
de la malordo-signalilo daŭre lumas. Se ia malordo-signalilo montras 
flavan lumon, la trajno pasante tiel ĉi indikitan lokon sur la iinio devas 
halti antaŭ la pasejo. 

La celo de la malordo-signalilo estas ĉefe montri, kie situas la pasejo, 
Malordo-signalilo sen lumo kaj sen lanterno por blanka intermita lumo 
havas neniun signifon. 

Lokigo de funkciiga kontaktilo kaj de koneksa marko okazas depende de 
la maksimuma rapido de la linio tiel, ke la pasejo estu sekurigita per la 
distanco inter la marko kaj pasejo responda al la bremsovojo de la trajno. 

Malfunkciigo de la instala]o okazas aŭtomate, kiam la fino de la trajno 
pasas la kontaktilon, kiu kutime situas en aŭ ĉirkaŭ la vojo. Laŭ impulso 
de la malfunkciiga kontaktilo la blanka intermita lumo de ia trajnsignalilo 
mallumas kaj la flava firma lumo de la malordo-signalilo lumas. 
Eventualaj barieroj leviĝas, post kio la barierlumoj kaj vojsignaliloj 
mallumiĝas. 


Avizkontaktllo 

Avizkontaktilo estas relpeco, kiu situas antaŭ !a funkciiga kontaktilo, 
vidata en la direkto al la pasejo. Ĉe la pasado de trajno la avizkontaktilo 
donas impulson al la direkta unuo, ke funkciigo de la paseja instala]o 
povas baldaŭ okazi. Senco de tio estas eviti neintencan malfunkciigon 
fare de aliaj trajnoj, kiuj jam funkciigis la instalajon, kaj kiuj alikaze mal- 
funkciigus ĝin ĉe pasado de la maifunkciiga kontaktilo. Avizkontaktilo 
estas normale uzataj sur dutrakaj linioj. 

Detektila eklpa^o por vojtrafiko 

Kiam specialaj cirkonstancoj necesigas tion, povas esti instalitaj specialaj 
detektiloj, kiuj malhelpas, ke la barieroj malleviĝas, se inter ili estas 
veturiloj. En tiu okazo la signalilo "pasejo sekurigita" ne estas montrata. 

Aldona ekipalo 

Ĉiuj pasejaj instalaĵoj havas unu aŭ plurajn ekipajojn por permana 
priservo. Ĉiam estas ekipaĵo por permana priservo ĉe la pasejo mem. 

La ekipa]o konsistas e! ŝlosita serva kesto, en kiu estas butonoj, 
ŝanĝiloj kaj lampoj. 

Kontraŭperturba kurentoprovizo 

La plej multaj pasejaj instala]oj estas ekipitaj per kontraŭperturba 
kurentoprovizo, por ke la trafiko povu funkcii en la kazo de paneo en ia 
publika kurenta sistemo. 

La kontraŭperturban kurentoprovizon prezentas akumulatoro kun 
kapacito bezona por 5 ĝis 24 horoj de normala trafiko. 

Komponantoj de instalaloj 

La ordinara teknika evoluo kaŭzis, ke komponantoj por sama funkcio 
estas ofte malsamaj en malnovaj kaj novaj instala^joj. 

Tio koncernas ekzempie relajsan ekipajon, kie komponantoj de ŝajne 
same funkciantaj instalajoj povas tre diferenci. 

Aŭtomata funkciigo kaj malfunkciigo 

La ekipa]o por aŭtomata funkciigo kaj malfunkciigo agas tiamaniere, ke 
trajno ĉe trapasado de certaj refpecoj - tielnomataj funkciig- kaj 
malfunkciig-lokoj - kaŭzas, ke elektraj impulsoj estas senditaj al la 
direkta unuo de la instala^o, kiu poste funkciigas aŭ malfunkciigas la 
instalaĵon, La elektra impulso de la trajnpasado aperas pere de konekto 
de la kontrolkurento en la reloj kaŭzita de la radoj kaj aksoj de la trajno, 
aŭ pere de relkontaktiloj. Ilia funkcimaniero estas bazita sur tremoj, kiujn 
la trajno kaŭzas per sia pasado. 

Ĉar trakoj kutime devas esti uzataj en ambaŭ direktoj, la impulsoj krome 
devas distingi la veturdirekton, por ke instalaj ne funkciu, kiam trajno 
trapasas la funkciigan kontaktilon en la direkto for de la pasejo. Tiun 
direktodifinon oni kutime atingas pere de sistemo de 2 funkciigaj 
kontaktiloj en la trako, kaj la sinsekvo de impuisoj indikas la veturdirek- 
ton, 

La plej simpla maniero registri la trajnkonekton de ia trako, estas lasi la 
trajnon trapasi relpecon, kiu estas izolita de la cetera trako. Tiu metodo 
estis pli frue ofte uzata, sed havas la malavantaĝon, ke oni devas tranĉi 
la relojn por enmeti izoligajn pecojn. 

En la nuntempo oni solvas tiun problemon pere de !a generatora principo. 
Tiu principo baziĝas sur sistemo, laŭ kiu generatoro donas alternan 
tension de alta frekvenco al la trako. Ĉar la trako havas relative altan 
impedancon, ne necesas tranĉi la relon, se proksime al la konektopunkto 
ne estas firmaj konektoj. 

Ĉe la generatora principo la tensiodiferenco inter la du refoj estas 
maksimuma en la generatora konekta punkto kaj reduktiĝas sur ambaŭ 
flankoj en la direkto for de ĝi. Ĉe la trapasado de trajno tial okazas 
kreskanta konekto, kiu teorie estas maksimuma en !a momento, kiam 
estas trapasata la konekta punkto de la generatoro. 

La dlstanco de la loko, en kiu la konekto komenciĝas, disde la konekta 
punkto dependas de lafrekvenco de la generatora tensio. Malfunkciigaj 
generatoroj laboras ĉe lafrekvencoj 10-12 kHz kaj havas lafunkcilongon 
40-60 m ambaŭflanke de la konekta punkto. Funkciigaj generatoroj 
laboras ĉe la frekvencoj 100 kHz kaj havas funkcilongon nur 5 m 
ambaŭflanke de la konekta punkto. 

Direktodifina lunkciiga ioko 100 kHz 

La ekipa]o estas muntita ĉe la funkciiga loko mem kaj konsistas el 
elektronika parto, kiu estas muntita en modulkesto kaj tiu estas ankoraŭ 
enkonstruita en kablo-kesto. La elektronika parto entenas generatoron 
100 kHz (sendilon), 2 ricevilojn, logikunuon kaj kurentoprovizon. La ge- 
neratoro de la elektronika parto sendas la tension 100 kHz en la trakon. 
La baza tono de tiu tensio estas detektata de la du riceviloj, kiuj estas 
konektitaj al la trako 5 m distance de ambaŭ flankoj de la generatora 
konekta punkto. 

En libera trako la traka tensio, tio estas la tensio inter la du reloj, estas 
proksimume 5 V. Dum trajnpasado latensio malkreskas. Kiam la antaŭa 
radakso de la trajno estas proksimume 5 m antaŭ la unua ricevilo, la 
traka tensio malkreskas al malpli ol 2 V, kaj la logikunuo ricevas !a unuan 
impuison. La traka tensio ĉe la dua ricevilo apenaŭ malkreskas. 

Kiam la antaŭa radakso de la trajno estas proksimume 5 m antaŭ la 
generatoro, la tensio ĉe la dua ricevilo malkreskas al proksimume 2 V kaj 
la logikunuo nun ricevas de ĝi impulson, kio signifas, ke la komenca 
signalo de la relajsa direktado ŝanĝiĝas. 

La logikunuo estas konstruita tiel, ke ĝi ŝanĝas la komencan signalon 
post trajntrapaso de ambaŭ riceviloj. Kiam la malantaŭa radakso de la 
trajno estas trapasinta unue ricevilon 1 kaj poste ricevilon 2 denove estas 
donita impulso al la logikunuo. La sistemo estas konstruita tiel, ke la lasta 
impulso al la logikunuo malfruas proksimume 5 sekundojn, kio eliminas 
falsan registradon sekve de mallongaj elfaloj en la konekto de la reloj. La 
trajnpasado do estas registrita post proksimume 5 sekundoj, sekve la 
funkciiga loko estas denove en elirpozicio kaj preta por registri novan 
trajnpasadon. 

La konekto, kiu okazas pere de la trajno, kompreneble ne estas ideala, 
ĉar ĉiam estas certa rezistanco en radoj kaj akso kaj ankaŭ en la trako. 

Funkciigaj lokoj kun relkontaktiloj 

Belkontaktiio estas sistemo, kiesfunkcio baziĝas surtremoj en reloj, kiujn 
kaŭzas trajno dum la trapasado de la kontaktilo. La kontaktila sistemo 
konsistas el du hermetike fermitaj cilindroformaj kontaktilkestoj, kiuj estas 
plenigitaj de petrolo. En ĉiu estas du arĝentitaj kontaktbastonetoj, kiuj 
estas izolitaj unu de la alia. En ambaŭ kontaktilkestoj estas krome ar- 
ĝentita metala kuglo, kiu, kiam la sistemo estas trankvila, kuŝas sur la 
kontaktilbastonetoj kaj tiel inter ili kaŭzas elektran konekton. 

La kontaktila sistemo estas fiksita al relo. Kiam trajno pasas la lokon, kie 
ia kontaktila sistemo estas muntita, la tremoj kaŭzataj de la trajno igas 
la du metalajn kuglojn salteti sur la kontaktilaj bastonetoj, kaj tiel la 
konektoj interrompiĝas en mallongaj periodoj. 

Antaŭ la invento de la generatora principo la funkciigaj lokoj de 
aŭtomate sekurigitaj pasejoj grandparte estis relkontaktaj. Kvankam la 
generatora principo estas hodiaŭ preferata, oni tamen ankoraŭ uzas la 
relkontaktilojn. 

Malfunkciigaj lokoj 10-12 kHz 

Loko por malfunkciigi pasejan instalajon povas esti konstruata laŭ la ge- 
neratora principo. 

Tipoj de generatoroj uzataj por malfunkciigaj lokoj estas uzebiaj ankaŭ 
en aliaj rilatoj, ekzemple ĉe establo de izoligoj por registri trakokupon. 

Lafrekvenco estas 10 aŭ 12,2 kHz, kaj la funkcilongo povas esti fiksita 
pere de pluraj eliroj de generatoro. 

Kiam !a generatoroj estas uzataj por malfunkciigaj lokoj, oni uzas eliron, 
kiu prezentas funkcilongon 40 ĝis 60 m en ambaŭ flankoj de la konekta 
punkto. 

Malfunkciigaj generatoroj estas normale enkonstruitaj en relajsa kesto kaj 
lokigitaj en dometo aŭ ŝranko apud la pasejo kune kun la cetera relajsa 
ekipajo. 

Signaliloj, barieroj, tabuloj kaj markoj por vojtrafiko 

Veturanto aŭ piediranto, kiu alproksimiĝas traknivelan pasejon, estas 
informita pri tio pere de avertaj tabuloj kaj eventualaj distanc-markoj. 

Tuj antaŭ la trako estas vojsignaliloj kun krucmarkoj kaj sonorilo kaj 
eventuale barieroj. 

Kiam la instalap funkcias, la vojsignaliloj montras ruĝan intermitan 
(umon, kaj se ne estas barieroj, (a sonoriloj sonas dum la tuta funkcia 

periodo de la instala]o. Se estas barieroj, la barieraj lumiloj lumas 
samtempe kun la vojsignaliloj. La malleviĝo de la barieroj komenciĝas 7 
sekundojn post lafunkciigo de la vojsignaliloj. En instala]oj kun barieroj 
la sonoriloj kutime silentas, kiam la barieroj estas mallevitaj. 

Averta tabulo Averta tabulo A72 signifas fervojan pasejon sen barieroj kaj kutime estas 
uzata ĉe ĉiuj tiaj pasejoj. 

Averta tabulo A73 signifas fervojan pasejon kun barieroj kaj estas uzata 
ĉe ĉiuj tiaj traknivelaj pasejoj. 



t _90_c m I 

A72 

Distancmarkoj 

La markoj montras la distancon al nivela pasejo kaj estas uzataj kune 
kun la avertaj tabuloj sur la vojoj kun granda kaj rapida trafiko kaj krome, 
kie la lokaj cirkonstancoj tion necesigas (A75). 



Maldekstra vojflanko Dekstra vojflanko 

A75 


Haltiinioj kaj barlinioj 

Haltlinio estas 30 cm larĝa plena linio trans la veturdirekto kaj ĝi indikas, 
kie veturiloj devas halti, kiam la paseja instalajo funkcias. La barlinio 
estas 10 cm larĝa linio laŭlonge de la vojo, kaj ĝi indikas limon inter la 
veturdirektoj. Barlinio komenciĝas minimume 50 m antaŭ la haltlinio kaj 
finiĝas ĉe la haltlinio de la alia flanko de la pasejo. 

Vojsignaliloj Vojsignaliloj estas lokigitaj sur ambaŭ flankoj de la fervojo kaj ĉe ambaŭ 
flankoj de la krucanta vojo. Vojsignaliloj por unutraka linio havas unu 
krucmarkon kaj por plurtraka linio oni aidonas ankoraŭ duonan krucon. 

Sonoriloj Sonoriloj estas normale lokigitaj en ia supra parto de la vojsignalilo. La 
sonorilo donas 60 frapojn en minuto. 

Ĉe laavertaj instalaĵoj lasonorilo sonoras same longe kiel la vojsignalilo 
montras ruĝan intermitan lumon. 

Ĉe instalajoj kun barieroj lasonoriloj sonoras, kiam ia instalaĵ o funkcias, 
kaj ĉesas kiam ia barieroj estas malievitaj, do kiam la pasejo estas 
sekurigita. 

Barieroj, bariermotoroj kaj barierlampoj 

Por levo kaj mallevo de barieroj estas uzataj elektraj bariermotoroj. 
Ekzistas tri diversaj tipoj, ili nomiĝas DSI55, DSI74 kaj DSB82. La tri tipoj 
ne multe diferencas unu de la alia. La diferenco rilatas la manieron de 
bontenado. 

Signaliloj kaj markoj por trajnoj 

Trajno, kiu proksimiĝas al nivela pasejo kun pasejaj instalajoj, estas 
informita pri tio pere de signaliloj kaj markoj. 

La tipo kaj lokigo de la signaliloj kaj markoj dependas de la permesita 
rapido sur la linio kaj de la paseja instala]o de ties interligo kun la 
signalilo sur !a linio. Malbonaj lokaj cirkonstancoj povas necesigi 
duobligon de la signaliloj. Slgnaliloj kaj markoj povas esti komunaj por 
pluraj sinsekvaj pasejaj instala]oj. Signalilo ĉiam havas blankan ŝildon 
kun la numero de tiu aŭ tiuj instala]oj, por kiu aŭ kiuj ĝi validas. 

Malordo-signaliloj 

Ekzistas du diversaj tipoj de malordo-signaliloj. Unu havas du lanternojn, 
unu apud la alia, kiuj montras flavan lumon, kiam la pasejo ne estas 
sekurigita. La alia tipo havas trian lanternon, kiu estas lokigita super la 
2 fiavaj. Ĝi montras blankan intermitan lumon, kiam ia pasejo estas 
sekurigita. 

Paseja signaliio 

Paseja signalilo havas du lanternojn unu super la alia. Kiam la pasejo ne 
estas sekurigita, la supra montras flavan lumon. Kiam !a pasejo estas 
sekurigita la supra lanterno ne lumas, kaj la malsupra lanterno montras 
blankan intermitan lumon. 

Kontrolsignalilo 

Kontrolsignalilo havas unu lanternon sur nigra tabulo kun flava rando. La 
lanterno montras blankan intermitan lumon, kiam !a pasejo estas 
sekurigita kaj aliam ne lumas. 

La kontrolsignalilo pli frue estis multe uzata, sed nuntempe estas tre ofte 
anstataŭigita per la paseja signalilo. 

Ĉefsignalilo kun 11.6-marko 

Se paseja instala]o dependas de ĉefsignalilo oni ne uzas pasejajn 
signalilojn aŭ kontrolsignalilojn. La ĉefsignalilo montras veturpermeson, 
kondiĉe ke la pasejo estas sekurigita. Sur la ĉefsignalilo aŭ tre proksime 
de ĝi estas en tiu kazo 11.6-marko, kiu signifas, ke sekvos aŭtomate 
sekurigita pasejo interligita kun la koncerna ĉefsignalilo. La 11.6-marko 
estas nigra nulo sur flava tabulo. 



11.5-marko 


Altaj rapidoj 


11.5-marko signifas, ke sekvas aŭtomate sekurigita pasejo interligita kun 
paseja signalilo aŭ kontrolsignalilo, ne ĉefsignalilo, kiu montras sekurite- 
con de la pasejo. 

Fine kelkaj vortoj pri la estonto de pasejoj rilate al grandaj rapidoj. 

Sur linioj por granda rapido, pli ol 140 km/h, estas instalita ATC - 
Aŭtomata trajn-kontrolo, kiu certigas per elektronikaj sistemoj, ke trajno 
ne povu trapasi nivelan pasejon, kiu ne estas sekurigita, per rapido pli ol 
5 km en horo. Se pasejo ne estas tute sekurigita, ATC funkciigas la 
bremsojn de la trajno, ĝis kiam ĝi veturas 5 km/h. Krome ekzistas planoj 
por piiasekurigado de pasejoj sur linioj kun grandaj rapidoj pere de bari- 
eroj kun ŝirmiloj ĝis la vojosurfaco, por ke nenio povu pasi sub la 
barieroj. Krom tio estos detektiloj ankaŭ inter la barieroj, kiuj malhelpos 
mallevon de la barieroj, se iu objekto estos inter ili. 


Laŭ pretego prezentita en ta seminario "Sekurigaj pasejaj instalajoj" okazinta en Pardubice (CZ) marte 1993, 
mallongigis Ing.LKovar. 

Nova metodoiogio por kontroio kaj diagnostiko de injekta mekanismo 

de la dizelmotoroj 12LDA28 kaj 6LDA28 sen demunto de sur motoro 

lon BfZDUNA (R), k.a., sekcia ĉefo en REFER-Ĥ.A. Bukureĉfti 
Tradukis: Emil TUDORACHE (R), lon SIRBU (R) 

1. Enkonduko La metodo, principe konata, konsistas en la determino de variada kurbo 

pri injektpremo de brulajo kaj ties aŭtomata prilaborado helpe de 
diagnostika instala^jo. Ĝi praktikas komparadon de karakterizaj punktoj 
de la kurbo kun la respondaj punktoj sur la etalona kurbo. 

La ĝis nun efektivigitaj espioroj kondukis al establigo de etalonkurbo por 
la injektmekanismo de motoroj por la dizellokomotivoj tipo 12LDA28 kaj 
tipo 6LDA28 kaj ankaŭ de normalaj variancaj kampoj de karakterizaj 
punktoj de premvariada kurbo por !a premkonduka tubo (inter injekt- 
pumpo kaj injektflo) pro situo, kiam !a konsistigaj pecoj havas dimensiajn 
deviojn en tolerancaj iimoj. 

Por la determinado de teknika stato de la konsiderata injektmekanismo 
estis elektitaj jenaj diagnostikaj parametroj: 

klino de premkresko, 

premo necesa por nadlo-maifermo, 

maksimuma premo, 

amplitudo de prema osgilo, 

daŭro de injektado, 

injektavanco, 

rivolunombro de dizelmotoro. 

2. Strukturo de la instalalo 

Elekto de teknikaj rimedoj necesaj por ia diagnostika metodo okazis tiel, 
ke oni sekvis eblon prilabori variadan kurbon de injektpremo, mezuradon 
kaj kalkuiadon de la proponitaj parametroj, videbligon kaj registradon de 
la rezultoj. El tio rezultas bezono uzi elektronikan teknikon por mezurado 
kaj kaikulado. La instala^o konsistas el jenaj substrukturoj: 

piezoelektra transduktoro por injektado, 
kupla ekipa^jo de transduktoro por ia proceso, 
pozicia detektoro pri supra mortopunkto de la piŝto n-ro 1, 
injektanaliziio kun la substrukturoj: 

multipleksa modulo por signaladaptilo, 

- fontoj de nutrado kaj protekto de la instala]o kontraŭ su- 
perŝarĝo kaj supertensio, 
analoga-cifera konvertiio, 

kaikula kaj programa centra unuo, 
grafika printilo, 
video-terminalo. 

3. Softvaro La softprogramo enigita en la memoro PROM de ia komputilo MADS-80 

havas tri distingajn partojn: 

3.1 - enkonduko de datumoj koncernaj ai la testata lokomotivo, 

3.2 - akiro de la datumoj, 

3.3 - grafika prezento de la kurbo kaj kaikulado de la mezuritaj para- 

metroj. 

4. Akiritaj rezultoj 

4.1 La rezultoj akiritaj sur la provbenko 

La provoj okazis en la Fervoja Esplor-lnstituto (estinta ICPTT, 
aktuala REFER-R.A.) sur la provbenko "Hartridge 1500", por ek- 
zamenado de la injektpumpoj por ia motoroj 12LDA28 kaj 6LDA28. 
Oni procedis tiom precize, kiom permesis la pecoj de la in- 
jektmekanismo kun siaj difektoj super latolerataj limoj (valoroj du- 
tri-foje pli grandaj ol la nominalaj). 

La interpretado de akiritaj rezultoj konfirmas lateoriajn konsiderojn 
pri interdependeco de difektoj, eluziteco kaj misregulado unuflanke 
kaj la kurboformo kaj la valoroj de la esploritaj parametroj aliaflan- 
ke. 

Konsiderante, ke sur la provbenko por la injektaj pumpoj oni ne 
povas simuli ĉiujn funkciad-kondicojn de la motoro (la uzado aŭ 
misregulado de lafunkcianta kamo de la pumpo, la kontraŭpremo 
el la brulkamero, pozicio de la supra mortopunkto ktp) oni ne 
povas uzi la konkludojn ĉerpitajn el la registritaj rezultoj por la 
decidoj en la ekspluatado koncernanta al la teknika stato de la 
injektmekanismo. 

4.2 Rezultoj akiritaj dum la ekspluatadprovoj 

La eksperimentoj ĝis nun efektivigitaj en la ekspluatado de !a 
aŭtomata instalaĵo por diagnostiko de la injektmekanismo en la 
dizelmotoroj 12 LDA28 kaj 6LDA28 celis plibonigon de la instalaĵo 
pere de jenaj konstrukciaj solvoj: 

- kupli al proceso de injektado, la piezoelektrajn transduktorojn, 

- solvi pozicidetektilon de supera mortopunkto ĉe piŝto de la 
cilindro n-ro 1 en dizelmotoro kaj la akirmanieron de la signaio 
por la preciza mezurado de ia injektavanco, 

- solvi multipleksan modulon por signaladaptilo, 

- solvi funkciadreĝ imon de la motoro dum la okazado de la testoj, 
ktp. 

Por adapto de la instala]o al la konkreta]-postuloj en ekspluatado, 
la instaiaja eksperimentado okazis ekde 1993 laŭ programo, kiu 
havas du etapojn: 

ellaborado de katalogo, kiu entenos kurbojn pri la ĉefaj difektoj 
de preclzaj pecoj en injektmekanisma strukturo, kun la celo 
malkovri difektojn fare de la ekspluata personaro, kiu utiligos 
la instalajon, 

establigo de korelacio inter parametraj valoroj de diagnozo, 
proponitaj por mezurado kaj uzado de ekzistantaj precizaj 
ajutoj de injektmekanismo. 

Okaze de la efektivigitaj eksperimentoj en la ekspluatado, iuj gravaj 
difektoj kiel duza nadlo blokita malfermpozicie, blokita premvalvo, blokita 
injektelemento, estas evidentigitaj, sed kontinuado de la eksperimenta 
esplorado estas necesa pro jenaj konsideroj: 

utiligado de ĉiuj ebloj ofertitaj per nova metodologio en diagnostiko 
por la utiligo speciale ĉe la difektoj en la komenca stadio, 
establigo de limaj valoroj permesataj en la prijuĝado de la mezuritaj 
diagnozaj valoroj, 

adapto de la instala]o al la konkretaj ekspluatadpostuloj en 
lokomotivdeponejoj. 

Klarigo: REFER-R.A. = Registrul Feroviar Roman - Regie Autonoma 

La feruta koridoro tra Svislando 

Ernst GLATTLI (CH) 

Rigardante mapon de Eŭropo, oni tuj perceptas, ke Svisiando estas 
klasika transitlando en la centro de la Eŭropa Komunumo (EK). Tial estis 
ne mirige, ke la komisaro pri trafik-aferoj ĉe la Eŭropa Komunumo 
postulis de la svisa registaro la kreon de "Stratokoridoro", kiu permesu 
al EK-kamionoj kun maso ĝis 40 tunoj traveturi Svislandon tage kaj 
nokte, eĉ dimanĉe, por ne bremsi ĉiam pli grandiĝantan vartrafikon de la 
nordo al la sudo kaj inverse. 

La svisa registaro ne povis akcepti ĉi tiun postulon, ĉar la svisa popolo 
aprobis siatempe leĝon, kiu limigas la mason de la kamionoj sur svisaj 
stratoj je 28 tunoj kaj malpermesas la veturadon dum la nokto kaj di- 
manĉe por protekti la naturmedion. 

Serĉante eiiron el ia dilemo, la svisa registaro rekomendis al EK profiti 
de la jam ekzistanta kombinita trafiko tra Svislando. Krom tio, la svisaj 
traktopartneroj promesis pligrandigi la transportkapaciton konstruonte du 
montbazajn tunelojn tra la montoj Gotthard kaj Lotschberg. Temis pri la 
projekto "NEAT-AlpTransit". 

Post pli ol 3-jara persista intertraktado EK akceptis la svisajn proponojn. 

Per ĉiuj rimedoj Svislando nun devas zorgi, ke la svisaj fervojoj sukcesu 
priservi la kreskantan transittrafikon, post validiĝo de la Eŭropa 
Ekonomia Spaco (EES). 

Konsciante, ke la realigo de !a projekto "NEAT-AlpTransit" daŭros 
kelkajn jarojn, Svislando pretas transponti tiun ĉi tempon per kreo de 
duobla 

feruta koridoro sur la du jam ekzistantaj transit-fervojiinioj. 

Tiucele la unuaj paŝoj estas jam en plena procedo, nome la plilarĝigo de 
la liberspaca limprofilo, por ke neakompanataj ferutaj senda^joj kun 
angulalteco ĝis 4,00 metroj kaj akompanataj senda]oj kun angulalteco 
inter 3,80 - 3,90 metroj povu utiligi la Gotthard-fervojlinion. 

Ankaŭ la Lotschberg-Simplon-fervojlinio bezonas adaptiĝojn, por ke la 
funkciado de la tiel nomata surtraka ŝoseo estu garantiita ankaŭ por 
akompanataj kamionoj kun angulalteco de 4,00 metroj. 

Sed tio ankoraŭ ne sufiĉas. Por certigi neriproĉeblan funkciadon de la 
feruta koridoro sur ambaŭ transitlinioj, jenaj pliaj antaŭkondiĉoj devas 

esti realigitaj: 

suplementaj trakaroj en la ranĝostacioj Basel, Dottikon, Erstfeld kaj 
Lavorgo, 

anstataŭigo de mekanikaj sekurecinstala A joj per elektronikaj 
trakregejoj en pluraj stacioj, 

dutrakigo de la fervojlinio inter Brugg kaj Othmarsingen, por ke la 
Svisaj Federaciaj Fervojoj finfine disponu pri seninterrompa trako je 
duobla ŝpuro inter Basel kaj Chiasso, 

instalaĵoj por ambaŭsenca trakutiligo kaj teleregado inter Mumph- 
Brugg, Flŭelen-Erstfeld, Biasca-Bellinzona, Taverne-Melide kaj 
Maroggia-Balerna, 

aĉeto de 75 lokomotivoj Re 4/4 460 (Fervojo 2000) kaj de novaj 
basplankaj varvagonoj. 

Sciante, ke la trajnsinsekvo sur !a ekzistanta Gotthard-fervojlinio jam nun 
estas tre densa, ne eblos ekde 1994 enhorarigi multe pli da trajnoj. Oni 
antaŭvidas solvi tiun ĉi problemon per konsiderinda plilongigo de la 
ferutaj trajnoj. Jam en junio 1992 specialistoj faris eksperimentojn por 
studi la trakcion de ekstreme longaj vartrajnoj sur la krutaj ramploj de la 
Gotthard-linio. Ili kunmetis ferutan trajnon, kiu mezuris 700 metrojn kaj 
pezis preskaŭ 2000 tunojn. Gi konsistis el 29 basplankaj varvagonoj kaj 
pluraj esplorvagonoj. La trajno estis tirita de du lokomotivoj Re 4/4 460 
kaj puŝita de lokomotivo Re 6/6. La rezultoj de la eksperimentoj estis tre 
pozitivaj. 

Por krei taŭgan ferutan koridoron sur la transitlinio Bern-Brig-Domo- 
dossola la respondecaj instancoj volas utiligi jenajn eblojn: 

a) La Lotschberg-tunelo estu ekipita per tria trako en la mezo de la 
tunelo. 

b) En ia Simplon-tunelo la ĝisnuna leĝera katenario, fiksita ĉe flankaj 
portantaj traboj, estu anstataŭigita per firma kurentorelo, muntita 
ĉe la tunela volbo. Tiamaniere la liberspaca limprofilo gajnos altecon 
de proksimume 40 centimetroj. 

Post realigo de la du projektitaj ferutaj koridoroj, kies kostoj sumiĝas je 
1,2 miliardoj da svisaj frankoj, la svisaj fervojoj kapablos transporti jare 
468.000 ferutajn ekspedaĵojn sur la reloj tra Svislando. 

Mi konvinkiĝas, ke tiu ĉi svisa kontribuo helpos kontentige plenumi la 
varo-interŝanĝon en la Eŭropa Ekonomia Spaco, ĝis kiam realiĝos la 
projekto NEAT-AlpTransit kun la du montbazaj tuneloj. 

(Fontindiko: SBB-Zeitung 5/92) 


Glosoj: 


feruta transporto - kombinita transporto de sistemo ŝoseo-fervojo, 
basplanka vagono - vagono kun malalta planko. 


red. 

Pri la terminoj STRENO kaj STRENIGO en la terminaro de IFEF 

Jan WERNER (CZ) 

La terminoj streno kaj streniĝo estas prezentitaj en la Fervoja terminaro 
en Esperanto, suplemento al Lexique general des termes ferroviaires 
(UIC) sub la n-roj 3078 kaj 3079. Nacilingvaj "ekvivalentoj" en la verko 
de UiC estas !a jenaj 


Ling- 

vo 

Termino 3078 

Termino 3079 

Fr 

effort m; force 1 

effort m accelerateur 

De 

Kraft f, Beanspruchnung f 

Beschleunigungskraft f 
Beschlunigungsvermogen n 

En 

force; effort; stress; toad 

accelleration force 

It 

sforzo m; forza f ; sollecitazione f 

sforzo m acceleratore 

Es 

esfuerzo m; fuerza f 

esfuerzo m aceierador 

Nl 

kracht 

versnellingskracht 


La aŭtoroj de la Esperanta suplemento evidente malbone tradukis la 
nacilingvajn terminojn, ĉar la Esperanta radiko stren/ originas en ia angla 
strain kaj tiu sub la n-roj 3078 kaj 3079 de la vortaro de UIC ne estas. 

Sub la n-ro 3078 estas terminoj forto ( Fr , De, En, It, Es , Nf) kaj streĉo 
(Fr, De, En, It, Es), en la angia krome ŝarĝo (load; signifon de la itala 
sollecitazione mi ne scias). 

Sub la n-ro 3079 estas la termino akcela forto, resp. streĉo. 

Per la atentigo pri la eraro mi povus fini, sed mi konsideras utile aldone 
fari la analizon de la termino streni. 

La termino streni estas certe prenita el angla strain kaj ĝia verba signifo 
estas: meĥane streĉi ĝis mezurebla deformo. La substantiva formo 
signifas: streĉo iigita kun deformo. 

La Esperantan version streni mi unuafoje trovis en la Slipara vortaro 
(SV) de R.Eichholz, sur la slipo n-ro 69/5c. La termino estas tie difinita: 

Postuli malfacilan taskoplenumon de maŝino, maŝinparto aŭ konstrue- 
lemento: Aŭtisto strenis la bremsojn, Profiltrabojn oni flekse strenas, lli 
troviĝas sub fleksa streno; stajoj kaj kabloj troviĝas sub tira streno 
(= streĉo) kaj trakciaj radaksoj sub torda streno, Sur la slipo montritaj 
ekvivalentoj estas (En) strain, stress, load, apply stresses, (De) 
beanspruchen , (Fr) soumettre a un effort. Evidente la aŭtoro intermiksas 
la terminojn streĉi kaj streni, la ekzemploj estas taŭgaj por streĉi, sed 
apenaŭ por streni. La difino mem parte pravas. 

Verŝajne surbaze de SV E.D.Krause envicigis la terminon en sian 
Worterbuch Deutsch-Esperanto (1983). Apud beanspruchen Tech estas 
tie streni. 

Estas necese konscii, ke en faka leksiko estas sinontmoj nepre ne- 
dezirataj, en kiu ajn iingvo. La anglaj terminoj cititaj supre en la vortaroj 
de UIC kaj SV ne estas sinonimoj kaj ne povas do esti anglaj ekvivalentoj 
de streni: 

stress estas streĉi. PIV 4: Apliki forton (de tiro, premo, flekso, tordo 

ks) al elasta korpo ...; 

load estas ŝarĝi (PIV 1), ekz. ŝarĝi plafonon de konstruo; 

apply stresses estas apliki streĉojn (= streĉi). 

Streni en Esperanto estas utila termino, sed oni devas ĝin kompreni kiel 
deformi pro efiko de ju meĥana streĉo (prema, tira, fleksa, torda, 
tranĉa). Ekzemple rezulto de fleksa streĉo de balko estas ĝiaflekso, kiu 
prezentiĝas per kurbiĝo de ties akso kaj piilongiĝo de tire streĉataj fibroj. 
Streni estas nocie proksima al pli ĝenerala termino deformi, sed ne 
estas ĝia pura sinonimo, 'ĉar deformi estas plursenca kaj ankaŭ 
komunuza vorto. Streni do havas tiujn ĉi alilingvajn ekvivalentojn: (En) 
strain, (Fr) deformer, (De) verformen, (Ru) deformirovat, (Cs) pretvorit 
(= transformi, aliformigi); deformovat. 

La terminon streni enhavas ankaŭ Pekoteko 85-90 de R.Eichholz. En 
la verko ĝi estas prezentita preskaŭ same kiel en SV, do ne plene pre- 
cize el la vidpunkto de terminologia analizo. En la aldonita rimarko fare 
de "go" (probable B.Golden) estas rekomendite, ke anstataŭ streni oni 
akceptu strejni, analogie kun ia angla to train , klu estis modelo por trejni. 
Generale kun la motivo de simetrieco mi konsentas, kvankam ĝi ne 
povas esti argumento sola. Mi rezonas, ke !a angla to drain estis modelo 
por dreni kaj tiu rajtas esti modelo por streni. Sed multe pli grava motivo 
por streni estas la fakto, ke ĝi jam uzatas, estas notita en vortaroj kaj ĉiu 
forma revizio signifas danĝeron de malstabiligo, tiom damaĝa por 
Esperanto. 

La aŭtoro de la rimarko, "go", krome demandas "ĉu estas bezonata tiu 
neologismo, kiu ne havas internacian formon?...". Lademandanto pravas 

nur parte. En la medio de meĥanikistoj kaj statikistoj tiu nocio havas 
unuecan internacian internan formon, kiu estas pli grava ol la ekstera 
formo de termino. 

Estas strange, ke R.Eichholz en la Pekoteko tuj akceptis la proponon de 
"go". En la verko plue troviĝas "strejn-konkurso" (pri motorcikloj) kaj 
"strejn-rezista konuso" (pri triborna kablofina mufo). Tiujn formojn mi 
volas nekomenti, ĉar ili estas ekster mia profesio, tamen pri konveneco 
de stren/ aŭ strejn/ en la nomoj mi tre dubas. 

Antaŭ ol fini la analizon de la problemo, mi iom proksimigos la nocian 
enhavon de stren/i al laikoj. 

Kiel mi jam diris, la angla strain kaj la Esperanta streni signifas "tro 
streĉi", konsekvence ĝi tre proksimas al deformi. Al laiko la signifon 
povas imagive ekspliki ia anglaj terminoj: 
strain cracking. fendo kaŭzita de streno; 
strain energy. energio de streno; 
strain gauge: tenzometro, kalke dirite strengaŭĝo; 
strain indicator. indikilo por legi deformon sur skalo; 
strain measuring: mezurado de streno (helpe de kaŭzita deformo); 
strain rate : rapideco de deformiĝo. 

En la angla la radiko strain estas uzata ankaŭ ekstense en la senco de 
la Esperanta verbo streĉi, ekz. straining por streĉado de segbendo. Sed 
tiu nacilingva vastigita uzanco, kaŭzita de malterminigaj influoj, nepre ne 
estas sekvinda en la iingvo internacia.Tiu devas esti pli sistema, pli 
perfekta, ĉar pli ambicia. les volo sekvi nacilingvajn simptomojn de 
semantika disharmonio estas esprimo de naiveco. 

Laŭ mia opinio estas konvene akcepti la terminon streni (en la sfero de 
faka leksiko oni ne parolas pri neologismoj) kiel verbaradikan kun !a 
enhavo: apliki meĥanikan forton tiel, ke ĝi kaŭzas deformon; en ligo kun 
teksto ĝi povas fariĝi preskaŭsinonimo de deformi, aliformigi, trostreĉi. 

La terminojn streno kaj streniĝo en laterminaro de IFEF mi rekomendas 
ŝanĝi konforme al la nacilingvaj ekvivalentoj. 



lom pri la tunelo sub la Maniko 

Joachim GIESSNER (D) 


21 


Inter Francio kaj la britaj insuloj troviĝas kanalo 37 km larĝa. 6ia nomo 
estas Maniko. 6i interligas la Atlantikan Oceanon kun la Norda Maro. 
Malnova revo de la homoj nun proksimiĝas al realo. Inter la norda franca 
kaj la suda angla marbordoj estas konstruita submara tunelo por fervojo. 
6i estas 50 km longa kaj ebltgos rektan veturadon de trajnoj inter la britaj 
insuloj kaj la kontinento. La oficiala fintago de la konstrulaboroj estis la 
lOa de decembro 1993. Dum tiu tago oni simbole transdonis la ŝlosilojn 
aJ la estonta kompanio "Eŭrotuner, kiu funkciigos la linion. La saman 
tagon provtrajno veturis inter Calais kaj Folkstone. 

La oficiala inaŭguro antaŭvideble okazos la sesan de majo 1994 kun 
ĉeesto de la brita reĝino Elisabeth kaj lafranca ŝtatprezidento Mitterand. 
Tamen, jam pli frue, oni antaŭvidas la praktikan funkciadon, nome ekde 
la 7a de marto por vartrajnoj, ekde la 30a de aprilo ankaŭ por aŭtotraj- 
noj. La 30an de majo, do post la horarŝanĝo, ektrafikos grandrapidaj 
trajnoj kun la nomo "Eurostar", kiuj interligos Londonon, Parizon kaj 
Bruselon. La liverado de veturiloj por la Eŭrostar-trajnoj bedaŭrinde 
malfruiĝas. Tial komence oni ne povos plenumi la horaron. Oni povas 
kalkuli pri regula servo nur somerfine 1994. 

La kostoj por la tunelo estis antaŭkalkulitaj je 50 miliardoj da francaj 
frankoj (15 miliardoj da germanaj markoj). Dum la konstrutempo ili 
plialtiĝis ĝis pli ol la duobio. La prezoj por la traveturado ankoraŭ ne 
estas fiksitaj. 

La veturado tra la tunelo per navetaj aŭtotrajnoj daŭros 35 minutojn. 
Aldoniĝos 11 minutoj por ŝarĝado kaj malŝarĝado. La aŭtoveturantoj 
restas sidantaj en siaj aŭtoj dum la traveturado. En la takto de 20 
minutoj, okaze de forta trafiko ĉiujn kvaronajn horojn, nokte ĉiun horon, 
ia aŭtotrajnoj regule trafikos. Ambaŭflanke troviĝas terminalo, kiu havas 
rektan interligon kun la aŭtoŝoseoj. La aŭtotrajnoj konsistas el 
komfortaj, hele lumigitaj vagonoj. Ili ĉiam veturas en la sama direkto 
antaŭen, kvazaŭ en cirklo. Nome el la ŝarĝinstala^jo ili veturas rekte en 
la tunelon kaj sur la alia flanko, interne de la terminalo, ili traveturas 
grandan cirklon, ĝis ili atingas la instala A jon por malŝarĝado. La 
alvenintaj aŭtoj nun tuj povas forlasi la trajnon tra ties pinto, dum sam- 
tempe la atendantaj aŭtoj enveturas tra la trajnfino. Ttam la trajno tuj 
denove enveturas la tunelon, sen ŝanĝi la direkton. 


La personaŭtomobilojn oni transportos en duetaĝaj vagonoj. Por 
aŭtobusoj, loĝaŭtoj kaj karavanoj estos je dispono unuetaĝaj vagonoj. 
La dogankontroloj okazos nur dum la ŝarĝado, por ke post alveno la 



aŭtoj povu tuj libere forveturi. Kompreneble en ambaŭ terminaloj 
ekzistas restoracioj, vendejoj, telefonoj kaj necesejoj. 

Ankoraŭ kelkajn vortojn pri interesa instala]o sur la angla flanko. 
Proksime de la stacio Ashford [Eŝford] oni konstruis ĉenon de detektiloj, 
kiuj ekkonas varmiĝintajn radakslagrojn kaj bremsojn. Ashford situas 30 
km antaŭ Sa manika tunelo. Tiu speciala instalalo anoncas ĉiun 
danĝeron al kompetenta komandejo kaj aŭtomate haltigas la trajnon 
antaŭ ol ĝi atingas la tunelon. La fidinda detektado de varmiĝintaj 
akslagroj kaj bremsoj en tiu linio estas aparte komplika, ĉar en la tieaj 
trajnoj trafikas tre malsamspecaj vagontipoj kaj la altecoj de la akslagroj 
diferencas de 850 ĝis 1100 mm. 

Konklude 

Ladislav KOVAĤ (CZ) 

Kun ĝojo mi povas konstati, ke vi jam regule (trifoje estas jam regule, ĉu 
ne?) ricevas novan numeron de Fervojfakaj Kajeroj. Kvankam plimulto 
de Eŭropaj fervojaj administacioj nuntempe travivadas malfacilan 
ekonomian situacion, kaŭze de kiu multaj niaj gekolegoj foriras disde 
fervojo, tamen okazas ĉe fervojo novaj teknikaj "mirakloj", kiuj antaŭ- 
enpuŝas teknikan progreson ankaŭ sur ĉi tiu kampo. Rememoru 
grandrapidajn trajnojn en Francio, Germanio, Italio kaj alie, ĵus 
finkonstruatan tunelon inter Francio kaj Anglio, ponton super Granda 
Belto en Danio, pri kiu prelegis pasintjare en Cervia la kolego J.Niemann, 
kaj aliajn. La progreso ne efektiviĝas nur en la sfero de tekniko, kiu estas 
videbla por pasaĝeroj aŭ uzantoj de fervojo. Sed ankaŭ en fakoj, kies 
rolo en transportprocedo estas kaŝita kaj samtempe same grava, estas 
enfunkciigataj novaj teknikaj rimedoj aŭ teknologiaj procedoj, kun kiuj 
estas interese konatiĝh 

En ĉi tiu numero de Fervojfakaj Kajeroj vi trovis kelkajn artikolojn kun 
la menciita temo. Nome la kontribuajon de s-ro Hauge, kiu detale 
priskribas sekurigadon de traknivelaj pasejoj en Danio, aŭ artikolojn de 
niaj, ĉiam precizaj s-roj Giessner kaj Glattli. 

Estas konstateble, ke malgraŭ ĉiuj malfavoraj kondiĉoj, fervojo 
progresas kaj pluiras tiel en siaj antaŭaj tradicioj de vaste bezonata 
transportsistemo. 

Mi ne forgesu ankaŭ artikolon de s-ro VVerner, kiu temas terminologian 
problemon. Mi kredas, ke ĝi instigos vin pripensi la prezentitan aferon kaj 
ke vi reagos per viaj opinioj. 

Fine mi volas danki al miaj tradiciaj kunlaborantoj por ilia helpo. 



